Só lank moet jou kind slaap, sê kennersFoto: Pixabay.com Die volgende slaapure vir kinders (babas tot tieners) word deur die Amerikaanse akademie van slaapgeneeskunde (GASM) aanbeveel en moet op ŉ gereelde grondslag plaasvind vir optimale gesondheid: Dié verklaring is in die Junie-uitgawe van die Journal of Clinical Sleep Medicine geplaas. Volgens dr. Shalini Paruthi, moderator van die paneel vir pediatriese konsensus en genoot van die Amerikaanse akademie van slaapgeneeskunde, is slaap noodsaaklik vir ŉ gesonde lewe. “Dis baie belangrik om reeds op ŉ jong ouderdom gesonde slaapgewoontes by kinders te kweek. Dis veral belangrik wanneer kinders hul tienerjare bereik om dié gewoontes vol te hou sodat hulle genoeg slaap kry.” Die aanbevelings volg ná ŉ 10-maande-projek wat deur die paneel vir pediatriese konsensus behartig is. Die paneel bestaan uit 13 kundiges wat meer as 864 wetenskaplike artikels bestudeer het wat fokus op kinders se slaappatrone en hoe dit hul gesondheid raak. Dié paneel word deur verskeie organisasies in Amerika ondersteun. Die paneel het bevind dat aandag-, gedrags- en leerprobleme by kinders waargeneem word wanneer hulle nie die aanbevole ure slaap inkry nie. Te min slaap verhoog ook die risiko vir diabetes, depressie en vetsug. Tieners wat te min slaap loop ook die risiko om depressie en selfmoordgedagtes te ontwikkel. “Vir kinders wat in hul vroeë ontwikkelingsfase is, is slaap uiters noodsaaklik,” sê dr. Nathaniel Watson, die huidige president van die Amerikaanse akademie van slaapgeneeskunde. Lees die volledige berig hier.